Sluuppi
Sluuppi on yksimastoinen, kahdella purjeella varustettu purjealus. Siinä on normaalisti yksi suorakulmaisen kolmion muotoinen isopurje sekä yksi keulapurje, jonka koko ja malli voi vaihdella aivan kapeasta myrskyfokasta aina isopurjeen puolimaille ulottuvaan genovafokkaan eli genuaan.
Viemäripumppu
Viemäripumppu, arkikielessä imukuppi, tulisuudelma tai karhupumppu, on erilaisten viemäreiden avaamiseen tarkoitettu työkalu, jossa on useimmiten puinen varsi ja kuminen imukuppimainen pää. Tukos avataan mekaanisella pumppaamisella: viemäripumpun imukuppi liikuttaa vettä edestakaisin, kunnes tukos aukeaa.